open-index/open-wikipedia-markdown huggingface dataset:
Բաթաթ

**Բաթաթը** (այլ անվանումներն են՝ **քաղցր փաթաթես**, **քաղցր գետնախնձոր**, **քաղցր կարտոֆիլ**), պալարապտղավորների խմբին պատկանող, իպոմեա ցեղի բույս։ Բաթաթի պտուղներն արժեքավոր սննդատեսակ են մարդու և կենդանիների համար։ Դրանք պարունակում են մինչև 30% օսլա և մինչև 6% շաքար։ Աճում ու պտղաբերում է ինչպես բաց հողում, այնպես էլ ծաղկամանի մեջ։ Իր տերևաշատ և փարթամ տեսքի շնորհիվ հաճախ աճեցվում է նաև որպես դեկորատիվ բույս։

## Կենսաբանական նկարագիր
Բաթաթը երկար (1—5 մ), սողացող ցողուններով, խոտատիպ լիանա է։ Թփի բարձրությունը 15-18 սմ է։ Բաթաթի կողային արմատները հաստանում են և դառնում սպիտակ, դեղին, նարնջագույն, վարդագույն, կարմիր կամ մանուշակագույն ուտելի պալար։ Մեկ պալարը կարող է կշռել 200 գրամից մինչև 3 և ավելի կիլոգրամ։
մինի|Բաթաթի ծաղիկները|250x250px
Երկար պոչերով տերևները օվալաձև են, մատնանման վերջավորություններով։ Ծաղիկները գտնվում են տերևներին հարակից խոռոչներում։ Լինում են սպիտակ, վարդագույն կամ բաց մանուշակագույն։ Բազմաթիվ սորտեր չեն ծաղկում։ Փոշոտումը խաչաձև է և հիմնականում իրականացվում է մեղուների օգնությամբ։ Չորսսերմանոց պտղի սև կամ մուգ դարչնագույն սերմերն ունեն 3,5—4,5 մմ տրամագիծ։

## Ծագում և տարածում
left|thumb|Բաթաթի դաշտ Ճապոնիայում|250x250px
Ամենայն հավանականությամբ բաթաթի հայրենիքը գտնվում է Անդերում (Պերու, Կոլումբիա), որտեղից, դեռ Ամերիկայի հայտնաբերումից առաջ, տարածվել է Կարիբյան և Բահամյան կղզիներում, Հարավային և Արևելյան Պոլինեզիայում, Զատկի կղզում և Նոր Զելանդիայում։

Ավելի ուշ իսպանացիները բերել են Իսպանիա և Ֆիլիպիններ, որից հետո բույսը լայնորեն տարածվել է Միջերկրականի ափերից մինչև Հեռավոր Արևելք։ Հիմա բաթաթը մշակվում է աշխարհի արևադարձային և մերձարևադարձային գոտիներում, ինչպես նաև բարեխառն գոտու տաք վայրերում։ Ամենից մեծ ծավալներով մշակվում է Չինաստանում, Հնդկաստանում և Ինդոնեզիայում։ thumb|250x250px|Տարբեր գույների բաթաթներ
thumb|Բաթաթը ծաղկամանում|250x250px

## Աճեցում և մշակում
Բաթաթը սիրում է ջերմություն։ Բնականոն զարգացման համար նվազագույն անհրաժեշտ ջերմաստիճանը +20&nbsp;°C է, իսկ ամենահարմարավետ ջերմաստիճանային տիրույթը 25—30 °С է։ Արևադարձային և մերձարևադարևային գոտիներում աճեցվում է որպես բազմամյա բույս, իսկ բարեխառնում՝ որպես մեկամյա։ Տարատեսակ բաթաթների մեծամասնությունը կորցրել է սեռական ճանապարհով բազմացման կարողությունը, սորտերի մեծամասնությունը չի ծաղկում։ Բազմացման հիմնական ձևը վեգետատիվն է՝ պալարների կամ արմատացված ցողունների միջոցով։

Պալարները, կախված սորտից և աճեցման պայմաններից, հասունանում են 2-9 ամսում։ 13—16&nbsp;°C ջերմություն և 85—90 % հարաբերական խոնավություն ապահովելու դեպքում, պալարները պահպանվում են կես տարի և ավելի։
left|thumb|Նարնջագույն բաթաթ|250x250px

thumb|Մանուշակագույն բաթաթ: Հիմնականում աճեցվում է Ասիայում|250x250px

## Արտադրությունը

Կատեգորիա:Արմատապտուղներ
Կատեգորիա:Ծաղկավոր բույսեր
Հռոդոսի պաշարում (1480)

**Հռոդոսի երկրորդ պաշարումը**, Հռոդոս կղզու պաշարումը Օսմանյան կայսրության կողմից 1480 թվականին։

## Նախապատմություն

Հռոդոսը կղզին 1444 թվականին արդեն կարողացել էր հաջող դիմադրել թուրքերի գրոհին։ Թուրքերի գրոհների պատճառով հարևան Թիլոս և Խալկի կղզիների բնակիչները տեղափոխվեցին Հռոդոս 1470-1475 թթ.:

## Պաշարման սկիզբը և ընթացքը
1480 թ. մայիսի 23-ին Թուրքական նավատորմը մոտեցավ Հռոդոսին։ Թուրքերի թվաքանակը գնահատվում է 15-25 մինչև 70 հազար մարդ և 16 նավ այն պարագայում, երբ կղզին պաշտպանում էր ընդամենը 500 ասպետ և զինակիր, 2-3 հազար վարձկան և աշխարհազորային։ Պաշտպանների առավելագույն թվաքանակը գնահատվում է 7 հազ. մարդ։ Պաշտպանությունը ղեկավարում էր Հիվանդախնամների միաբանության առաջնորդ Պյեռ դ'Օբյուսսոնը։

Օսմանցիների առաջին ռազմավարական նպատակն էր գրավել Սուրբ Նիկողայոսի աշտարակը։ Ըստ տեղեկությունների աշտարակը ամեն օր ընդունում էր 1000 հրետանային կրակոց, սակայն պաշարվածները կարողանում էին դիմակայել։ Երկրորդ փորձը կատարվեց արևելքից Աքանդիայի ծոցից։ Սակայն հիվանդախնամներին հաջողվեց փորել պաշտպանական ամրություններ և մեծ զոհերի գնով պաշտպանել աշտարակը։
 
Հուլիսի 27-ին տեղի ունեցավ հիմնական ճակատամարտը։ Մոտ 2500 ենիչերիների հաջողվեց զավթել Իտալական աշտարակը և ներխուժել հրեական թաղամաս։ Թուրքերը մտան քաղաք, բայց կորցրեցին 4 հազար մարդ և փախուստի մատնեցին։ Միաբանության առաջնորդը վիրավորվեց նիզակով։ Ըստ ավանդության թուրքերի փախուստի պատճառներից մեկը հանդիսացավ ամրոցների պատերից կախված Հիսուսի պատկերով դրոշները։ Իսլամն արգելում է պատկերել մարդուն, և շատ թուրքեր վախեցան։

## Արդյունքներ
1480 թ. օգոստոսի 17-ին թուրքական նավատորմը լքեց կղզին։ Մեհմեդ II-ը պատրաստվում էր գրավել Հռոդոսը որոշ ժամանակ անց, սակայն 1481 թվականին մահացավ։ Հռոդոսը մնաց հիվանդախնամների տիրապետության տակ դեռ 42 տարի։

## Ծանոթագրություններ

## Գրականություն
* Elias Kollias, *The knights of Rhodes - the palace and the city* (Athens, 1994)
* Eric Morse, *Crusader knights, Turks and Byzantines* (Toronto, 2003)
* Erik Svane & Dan Greenberg, *Croisade vers la Terre Sainte* (Geneva, 2007)
* Smith, Robert Doulgas and DeVries, Kelly (2011), *Rhodes Besieged. A new history*, Stroud: The History Press, ISBN 978-0-7524-6178-6

## Արտաքին հղումներ

Կատեգորիա:1480 Եվրոպայում
Կատեգորիա:Օսմանյան կայսրության ճակատամարտեր
Կատեգորիա:Հիվանդախնամների միաբանության ճակատամարտեր
Կատեգորիա:Հռոդոսը Հիվանդախնամների միաբանության կազմում
Կատեգորիա:15-րդ դարն Օսմանյան կայսրությունում
Կատեգորիա:1480-ականներ Օսմանյան կայսրությունում
Կատեգորիա:Իրադարձություններ Հռոդոսում
Կատեգորիա:Օսմանյան կայսրության պաշարումներ
Կատեգորիա:Օսմանյան կայսրության պատմություն
Սպիտակաշեն (այլ կիրառումներ)

**Սպիտակաշեն** անվանումը կարող է վերաբերել.

* Սպիտակաշեն՝ գյուղ Արցախի Հանրապետության Հադրութի շրջանում (ներկայում գտնվում է Ադրբեջանի զինվածն ուժերի վերահսկողության ներքո),
* Սպիտակաշեն (գյուղ, Մարտունու շրջան)՝ գյուղ Արցախի Հանրապետության Մարտունու շրջանում,
* Սպիտակաշեն՝ գյուղ Արցախի Հանրապետության Քաշաթաղի շրջանում (ներկայում գտնվում է Ադրբեջանի զինվածն ուժերի վերահսկողության ներքո)։
Օբյեկտային կոդ

**Օբյեկտային կոդը **() ** **կամ երբեմն **օբեյեկտային մոդուլը** () հանդիսանում է կոմպիլյատորի արդյունք։ Ընդհանուր առմամբ լեզվում օբյեկտային կոդը  հրամանների հաջորդականություն է, սովորաբար  այն մեքենայական լեզու է (օր.՝ բինար կոդ) կամ  միջանկյալ լեզու, ինչպիսին է *RTL* -ը։

Օբյեկտային կոդը կարող է իր հերթին կապվել( ) կատարվող ֆայլին կամ գրադարանային ֆայլին։ Օգտագործելու համար այն պետք է տեղադրվի կատարվող ֆայլի ( ), գրադարանային ֆայլի () կամ օբյեկտային ֆայլի () մեջ։

Օբյեկտային կոդը մեքենայական կոդի մի մասն է, որը դեռ չի կապվել ծրագրին։ Այն կոնկրետ գրադարանի կամ մոդուլի մեքենայական կոդ է, որը պատրաստում է վերջնական ծրագիր։ Այն կարող է նաև պարունակել ծրագրի մեքենայական կոդում չգտված լրացումներ () կամ օֆսեթներ(), որը լինկերը պետք է օգտագործի բոլորը իրար կապելու համար։ Քանի որ մեքենայական կոդը բինար կոդ է, այն կարող է կատարվել անմիջապես պրոցեսսորի(CPU) կողմից, օբյեկտային կոդը ունի մասամբ պարամետրավորված ցատկեր (partially parameterized jumps), այնպես որ լինկերը կարող է դրանք լրացնել։

Ասեմբլերն օգտագործվում է ասեմբլեր կոդը մեքենայական կոդի փոխակերպելու (օբյեկտային կոդի)։ Լինկերը կապում է մի քանի օբյեկտային և գրադարանային ֆայլեր, կատարվող ֆայլը գեներացնելու համար։

## Ծանոթագրություններ

## Արտաքին հղումներ
* Basics of Compiler Design 
* Language Implementation Patterns 

Կատեգորիա:Ցածր մակարդակի ծրագրավորման լեզուներ
Գիորգի Մազնիաշվիլի

**Գիորգի Մազնիաշվիլի** (հայտնի է նաև որպես **Գիորգի Մազնիև**, , ), վրացի գեներալ, Վրաստանի Դեմոկրատական Հանրապետության զորապետ։ Գիորգիևյան խաչի և Վրաստանի ազգային հերոսի շքաշանների դափնեկիր։

Ծառայել է ռուսական կայսերական բանակում։

## Կենսագրություն
Ծնվել է 1872 թվականին Ռուսական կայսրության Կասպիական մարզում (Ներկայիս Վրաստանի Շիդա Քարթլիի մարզ)։ Ստացել է ռազմական կրթություն Ռուսաստանում։ Մասնակցել է ռուս-ճապոնական պատերազմին, որտեղ վիրավորվել է։ Հիվանդանոցում նրա կարիքները հոգում է Ռուսաստանի կայսր Նիկոլայ II-ի դուստրը։ Հիվանդանոցում նրան այցելել է Նիկոլայ II-ը և տեղում հանձնել Գիորգիևյան խաչը։ Կայսրը նաև նրան հրավիրել է ռուսական արքունիքում պալատական աշխատանքի։ Այդ պատերազմում 1918 թվականի մարտի 3-ին կնքվում է Բրեստ-Լիտովսկի պայմանագիրը, ըստ որի Ռուսաստանը կորցրեց Մերձբալթիկան և Բելառուսի մի մասը, Կովկասում Թուրքիային անցավ Կարսը, Արդահանը, Բաթումը։ Գրավելով Բաթումը, թուրքական զորքերը մտան նաև Փոքի, որտեղ նրանց Գիորգի Մազնիաշվիլիի զորքերը դիմադրություն ցույց տվեցին նրանց։

1918 թվականի հունիսին նշանակվել է Աբխազիայի գեներալ-նահանգապետը։ Աբխազիայում Գիորգիա Մազնիաշվիլին մասնակցել է բոլշևիկների մղած կռիվներին։

Մասնակցել է հայ-վրացական պատերազմին։

Վրաստանի խորհրդայնացումից հետո պաշտոնաթող է եղել, և մշտապես պլանավորել է Վրաստանի անկախ պետության ստեղծման մասին պլան։

Վրաստանը մտածելով, որ Հայաստանի Առաջին Հանրապետությունը շուտով կնվաճվի Թուրքիայի կողմից, որոշում է տարածքային ձեռքբերումներ ունենալ։ Գիորգի Մազնիաշվիլին նշանակվում է վրացական զորքերի հրամանատար։ Մազնիաշվիլին Լոռին ռազմակալելու նպատակով վրացական 7000-անոց զորքերը մտցրեց Հայաստան։

Ռազմական գործողությունների հետևանքով ստեղծվեց Լոռու չեզոք գոտին։

1923 թվականին, որպես ժողովրդի թշնամի նա ձերբակալվել է խորհրդային իշխանությունների կողմից և «ռազմական կենտրոնի» մեղադրանքով դատապարտվել է մահվան։

Երկու տարի անց նա փախել է բանտից և տեղափոխվել Իրան։ Որոշ ժամանակ Իրանում ապրելուց հետո տեղափոխվում է Ֆրանսիա և ապրում Փարիզում։

Խորհրդային իշխանությունների հետ երկար բանակցություններից հետո Գիորգի Մազնիաշվիլին վերադառնում է Կովկաս (Անդրկովկասյան Դեմոկրատական Ֆեդերատիվ Հանրապետություն)։

1937 թվականին հերթական անգամ բանտարկվել է և բանտում մահացել է։ Շիրիմի տեղը անհայտ է։

## Ծանոթագրություններ

Կատեգորիա:Առաջին համաշխարհային պատերազմին մասնակցած ռուսական ռազմական գործիչներ
Կատեգորիա:ԽՍՀՄ-ում բռնադատվածներ
Կատեգորիա:Ռուսական կայսրությունում ծնվածներ
Կատեգորիա:Ռուսաստանի քաղաքացիական պատերազմի մասնակիցներ
Կատեգորիա:Վրաստանի ազգային հերոսներ
Կատեգորիա:Վրաստանի ռազմական պատմություն
Կատեգորիա:Վրացի ռազմական գործիչներ
Back to Sleep

«**Back to Sleep**» (նաև հայտնի է «**Fuck You Back to Sleep**» և «**Sex You Back to Sleep**» անվանումներով), ամերիկացի երգիչ Քրիս Բրաունի երգը։ Այն թողարկվել է 2015 թվականի նոյեմբերի 9-ին՝ որպես նրա «Royalty» անվանումը կրող յոթերորդ ալբոմի երրորդ սինգլ։ Երգը գրվել է Քրիս Բրաունի, Vinylz-ի, Boi-1da-ի, Ալեն Ռիտերի և Ավգուստ Ռիգոյի կողմից։

## Թողարկում
Երգի պրեմիերան կայացել է 2015 թվականի նոյեմբերի 5-ին, իսկ որպես սինգլ iTunes-ում թողարկվել է նոյեմբերի 9-ին։ «Royalty» ալբոմը, որում ընդգրկված է երգը, վաճառքի դուրս եկավ նույն տարվա դեկտեմբերի 18-ին։

## Տեսահոլովակ
Երգի տեսահոլովակը ներկայացվել է 2015 թվականի դեկտեմբերի 14-ին երգչի VEVO ալիքում։ Տեսահոլովակի սկզբում Բրաունը զանգում է իր ընկերուհուն և գնում նրա տուն։ Հասնելով այնտեղ՝ Բրաունը և իր ընկերուհին սկսում են համբուրվել խոհանոցում, իսկ այնուհետև՝ սիրով զբաղվում անկողնում և ցնցուղի տակ։ Տեսահոլովակը նաև ցուցադրում է կադրեր, որոնցում Բրաունը երգում է ակումբում։

## Ծանոթագրություններ

## Արտաքին հղումներ
* Երգի տեսահոլովակը ՅուԹյուբ վիդեոհոսթինգում
* Երգի աուդիոն ՅուԹյուբ վիդեոհոսթինգում
* Երգի տեքստը  MetroLyrics կայքում

Կատեգորիա:2015 սինգլներ
Կատեգորիա:Քրիս Բրաունի երգեր
Կիտբուկա

**Կիտբուկա**
(Կիտ-Բուկա, Կիտբուգա, Կիտ-Բուգա, )՝ մոնղոլական զորահրամանատար։ Ծագումով նայման

,
*«Հավատքով քրիստոնյա,.. մարդ, ով վայելում էր մեծ հեղինակություն»
.
Ուներ բաուրչու (արքայական սեղանապետի) պաշտոն։ Հայտնի է Հուլագուի մերձավոր արևելյան արշավանքում իր մասնակցությամբ։

== Պայքար իսմաիլյանների դեմ ==
1252 թվականին Կիտբուգան ուղարկվում է 12 հազար բանակով պարսից իսմաիլյանների դեմ։
Գրավում է Միհրին, Տուն, Տուրշիզ, Դիզ-ի Միհրին, Դիզ-ի Քեմալի, Դիզ-ի Շալ Բերդերը։ Սակայն իսմաիլյանների [[իմամ]] Ռուկն ադ-Դին Խուրշահը չէր շտապում հանձնել առանցքային Մեյմունդիզ, Ալամուտ և Լյումբուսեր ամրոցները։ Կիտբուգայի խորհրդով Հուլագուն 1256 թ. պաշարում է Մեյմունդիզը, իսկ նոյեմբերի 20-ին Ռուկն ադ-Դին Խուրշահը հասկանալով, որ չի կարող դիմակայել մոնղոլներին հանձնվում է։

== Հարձակում դեպի Բաղդադ ==
Մինչ պաշարումը Հուլագուն զավթեց լուրերին և պարսիկ իսմաիլյան-նիզարիտներին (ասսասիններին)։ Մանգուն հրամայել էր իր եղբորը խնայել խալիֆայությունը, եթե նրանք հանձնվեն։ Հուլագուն պահանջեց հանձնել քաղաքը, սակայն ալ-Մուսթասիմը հրաժարվեց։ Հուլագուն ուղղեց զորքերի մի մասը Տիգրիսով դեպի քաղաք, այսպիսով քաղաքը ամբողջացրեց իր «մագիլներում»։ Խալիֆայության բանակը կանգնեցրեց մոնղոլներին արևմուտքում, սակայն հաջորդ մոնղոլական գրոհը կործանեց նրանց, մոնղոլները ուղղեցին նրանց ցածրադիր գոտիներ և ավերեցին պատնեշները, խալիֆայության շատ մարտիկներ խեղդվեցին։

Մոնղոլները սկսեցին գրոհը իրենց ավանդական եղանակով փետրվարի 5-ին քանդեցին պատի մի մասը և նետվեցին հարձակման։ Ալ-Մուսթասիմի բանակցության առաջարկը մերժվեց։

Փետրվարի 10-ին Բաղդադն ընկավ։ Փետրվարի 13-ին մոնղոլները մտան քաղաք, իսկ Հուլագուն թույլատրեց մեկ շաբաթ թալանել քաղաքը։

== Պատերազմ Պաղեստինում ==
[[Պատկեր:Siège de Sidon (1260).jpeg|thumb|300px|Սիդոնի պաշարումը մոնղոլների կողմից։ Մանրանկար [[Հեթում պատմիչ]]ի *Արևելքի երկրների պատմություն'' ձեռագրից XIV դար, Կատալոնիա]]
Հուլագուն Մանգու խանի մահվան պատճառով վերադարձավ Պարսկաստան։ Կիտբուգան մնաց ղեկավարելու մնացած զորքին։ Նա ընկերական հարաբերություններ հաստատեց քրիստոնյաների հետ, սակայն, երբ Ժուլյեն Գրանյեն՝ Սիդոնի սենյոռը հարձակվեց մոնղոլների տիրապետության տակ գտնվող Մարժ Այուն քաղաքի վրա և հարուստ ավարով վերադարձավ հետ։ Կիտբուգայի զարմիկը փոքրաթիվ ջոկատով հետևեց սիդոնցիներին, սակայն սպանվեց։ Կիտբուգան ի պատասխան պաշարեց Սիդոնը։ Նա ավերեց ստորին քաղաքը, բայց չզարգացրեց հաջողությունը։

Ստանալով հայկական օգնական զորաջոկատներ, նա Հուլագուի հրամանով շարունակեց նվաճումները Պաղեստինում։ Նրա դեմ դուրս եկավ Զահեր Բայբարսը։ Թվային առավելության շնորհիվ մամլյուքները հաղթեցին հայ-մոնղոլական զորքերին 1260 թ. Սեպտեմբերի 3-ին Այն-Ջալութի ճակատամարտում։ Կիտբուգան գերեվարվեց և սպանվեց։

## Գրականություն
* 
* 

## Ծանոթագրություններ

Կատեգորիա:Մոնղոլական կայսրության քրիստոնյաներ
Կատեգորիա:Նեստորականներ
Կատեգորիա:Մոնղոլական կայսրության գեներալներ
Կատեգորիա:Մարտում զոհվածներ
Ալախուելա (քաղաք)

**Ալախուելա** (), քաղաք Կոստա Ռիկայում, Սան Խոսեից և Լիմոնից հետո ամենամեծ քաղաքը։ Ալախուելա նահանգի մայրաքաղաքը։ Համարվում է համանուն կանտոնի կենտրոնը։ Քաղաքում ծնվել է Կոստա Ռիկայի ազգային հերոս Խուան Սանտամարիան։ Երեք կիլոմետր հարավ գտնվում է Խուան Սանտամարիայի անվան միջազգային օդանավակայանը, գլխավորը երկրում։

## Աշխարհագրություն
Տարածքի մակերեսը կազմում է 8,88 կմ², բնակչությունը՝ 42 975 մարդ։ Միջին բարձրությունը ծովի մակարդակից կազմում է 952 մետր։

Բնակության համար կլիման համարվում է ամենալավերից մեկը, բայց նահանգը համարվում է սեյսմիկ ակտիվ (վերջին երկրաշարժը ֆիքսվել է 2009 թվականին, իսկ ուժգնությունը կազմել է 6 բալ)։

## Տնտեսություն
Տարածաշրջանից հիմնականում արտահանվում է սուրճ, եղեգնաքար, եգիպտացորեն, լոբի, ծխախոտ, ցիտրուսային մրգեր, ելակ, ծաղիկներ և դեկորատիվ բույսեր։ Զարգացած են նաև թռչնաբուծությունը, մեղվաբուծությունը, խոզաբուծությունը և կաթնամթերքի արդյունաբերությունը։

## Սպորտ
«Ալախուելենսե» ակումբը քաղաքի գլխավոր ֆուտբոլային ակումբն է, որը Կոստա Ռիկայի լիգան հաղթել 29 անգամ։ Ակումբի մարզադաշտը «Estadio Alejandro Morera Soto»-ն է։ «Estadio Alejandro Morera Soto»-յում իր խաղերն է անցկացնում նաև «Կառմելիտա» ակումբը։

## Պատկերասրահ

Պատկեր:La Iglesia Central de Alajuela.jpg|Գլխավոր եկեղեցին


## Քույր քաղաքներ
*  Սան Բարտոլոմե դա Տիրախանա, Իսպանիա
*  Լար, Գերմանիա
*  Մոնտեգրոտո Տերմե, Իտալիա
*  Բորդանո, Իտալիա
*  Դաունի, Կալիֆորնիա, ԱՄՆ
*  Դոթան, Ալաբամա, ԱՄՆ
*  Գվադալախարա, Մեքսիկա
*  Իբարակի, Ճապոնիա
*  Հանչժոու, Չինաստան

## Ծանոթագրություններ

## Արտաքին հղումներ
* Municipalidad de Alajuela, December 2007
* Directorios de Costa Rica - Alajuela
* Directorio y Guía de Alajuela 

Կատեգորիա:1782 թվականին հիմնադրված բնակավայրեր
Կատեգորիա:Կոստա Ռիկայի քաղաքներ
Ֆրանս Հալսի թանգարան

**Ֆրանս Հալսի անվան թանգարան** (), գեղարվեստի թանգարան Նիդերլանդների Հաարլեմ քաղաքում։

## Պատմություն
Թանգարանը հիմնադրվել է 1862 թվականին։ 1950 թվականին թանգարանը տեղակայվել է երկու վայրերում. Ժամանակակից արվեստի հավաքածուն տեղափոխվել է Museum De Hallen, իսկ հիմնական հավաքածուն, որը ներառում է նաև 17-րդ դարի հայտնի նկարիչ Ֆրանս Հալսի կտավները և որի անունով կոչվում է թանգարանը, գտնվում է Groot Heiligland-ում նախկին Oude Mannenhuis–ում։

Թանգարանը ի սկզբանե հիմնադրվել է 1862 թվականին նոր վերանորոգված նախկին Դոմինիկյան եկեղեցական վանքերի տեղում, որը գտնվում է Prinsenhof կոչվող Հաարլեմի քաղաքապետարանի հետնամասում, և ավելի մեծ տարածքի անհրաժեշտության պատճառով 1913 թվականին տեղափոխվել է քաղաքի մանկատան շենք։

Հավաքածուն ներառում է Հաարլեմ քաղաքին պատկանող նկարների մեծ մասը՝ ավելի քան 100 ստեղծագործություններ զավթված կաթոլիկ եկեղեցիներից 1580 թվականի Ռեֆորմացիայից հետո, ինչպես նաև 15-րդ դարի տեղական շենքերից փրկված արվեստի գործեր։

Թանգարանի դասական հավաքածուն գտնվում է Հաարլեմի նախկին անկելանոցում (), որը հիմնադրվել է 1609 թվականին։ Բնակելի տները տեղակայված էին ներքին բակի կողմում։ Յուրաքանչյուր տնակում ապրում էր երկու տարեց։ Այնտեղ ապրելու իրավունք ունեին առնվազն 60–ամյա Հաարլեմի միայնակ բնակիչները, որոնցից յուրաքանչյուրին ընդունում էին իրենց ունեցվածքով՝ մահճակալ, բազմոց, գիշերանոթ, 3 ծածկոցներ, 6 լավ վիճակում գտնվող վերնաշապիկ, 6 գիշերային թասակ։ Ամռանն անկելանոցի դռները փակվում էին ժամը 8-ին, ձմռանը՝ ժամը 7-ին։ Անկելանոցի բնակիչները շարունակ ողորմություն էին խնդրում, և թանգարանի սրահի մուտքի մոտ կարելի է տեսնել ողորմություն խնդրող մարդու քանդակը։ Անկելանոցը ղեկավարում էին 5 խնամակալներ, որոնց մասին պատմող Ֆրանս Հալսի ստեղծած կտավները ներկայացված են թանգարանում։

1810 թվականին այս շենքում է տեղակայվում մանկատուն, որի կենսապայմանները նկարագրված են Յակոբ Լոյայի ինքնակենսագրական պատմվածքներում։ 1913 թվականին մանկատան շենքը հանձնվում է թանգարանին։

Թանգարանային հավաքածուի հին մասը ձևավորվել է հեղափոխության ժամանակ և բաղկացած է կրոնական թեմաներով կտավներից։ Կաթոլիկ եկեղեցու տիրապետության ներքո գտնվող կտավները 1648 թվականին առգրավվեցին քաղաքային խորհրդի կողմից։ Ֆրանս Հալսը դառնում է քաղաքի առաջին պաշտոնական վերականգնողը և զբաղվում է քաղաքային կտավների վերականգնմամբ։

1605-1635 թվականներին Հաարլեմում ստեղծվել են ավելի քան 100 հազար կտավներ, որոնց մեծամասնությունը հասել է մեզ, մեծ մասը գտնվում է Հաարլեմից դուրս աշխարհի տարբեր թանգարաններում։

## Պատկերասրահ

Capturing Damiate.jpg|Հաարլեմի խաչակիրների կողմից Դամիետա գրավումը
Cornelis Engelsz - Old man grateful for alms.jpg|«Ծերունին շնորհակալ է ողորմության համար»
Oudemannenhuis thans Frans Hals Museum 2012-09-22 19-24-22.jpg|Բակ նայող թանգարանի պատուհանը


## Ծանոթագրություններ

## Արտաքին հղումներ
* Frans Hals Museum, official website
* De Hallen Haarlem 

Կատեգորիա:1862 հիմնադրված թանգարաններ
Կատեգորիա:Նիդերլանդների թանգարաններ
Կատեգորիա:1862 հիմնադրումներ Նիդերլանդներում
Կատեգորիա:Ամստերդամ
Ասմարյան

**Ասմարյան**, հայկական ազգանուն՝ գրանցված Հայկական Միջագետքում, Վասպուրականում, Տարոնում և Վանանդում (Այրարատ նահանգ), որտեղի հայ ընտանիքները, 1915-1923 թթ հայոց Ցեղասպանության արդյունքում, գաղթել են Արարատյան դաշտ՝ Ասմար անուն և Ասմարյան ազգանունը տարածեցին նաև Արևելյան Հայաստանում։ Արևելյան Հայաստանում Ասմար տղամարդու և կանացի անվանումն առաջին անգամ գրանցվել է 17-րդ դարում՝ Սարիղամիշի և Սարդարապատի մահալների Արմավիրի (նախկին՝ Ղուրղուղուլի գյուղ՝ 1867 թվականից՝ շրջկենտրոն), որտեղ մինչև օրս ապրում են Ասմարյանների երկու գերդաստաններ։

Ասմարյան ազգանունը տարածված է Հայաստանում (Գյումրի, Սպիտակ, Մարտունի և Երևան քաղաքներում, Շիրակի, Արմավիրի մարզերում, Արցախ՝ սիրիահայեր), Հունաստանում, Սիրիայում, Արգենտինայում և այլուր։

## Ազգանունը կրողներ
* Լևոն Աշոտի Ասմարյան (1922-1993), գրականագետ։
* Սուրիկ Հայկազի Ասմարյան (1943-2020), մանկավարժ, քաղաքական գործիչ։

## Ծանոթագրություններ

Կատեգորիա:Ազգանուններ այբբենական կարգով
Կատեգորիա:Անձնանվանական հիմքով ազգանուններ
Կատեգորիա:Հայկական ազգանուններ
Կատեգորիա:Յան վերջածանցով ազգանուններ
Կատեգորիա:Պարսկերեն հիմքով ազգանուններ
Run-time գրադարան

**Run-time գրադարան** (), ցածր մակարդակի պրոցեդուրաների հավաք ծրագրավորման մեջ։ Կոմպիլյատորը, կանչ կատարելով runtime գրադարան, նրանցից մի քանիսը ներառում է runtime միջավայր (*runtime environment*)՝ կոմպիլացված կատարվող բինար ֆայլի (*executable binary*) մեջ։ Runtime միջավայրը իրականացնում է կատարվող մոդելը, ներդրված ֆունկցիաները և ծրագրավորման լեզվի այլ հիմնարար վարքագծեր։ Ծրագրի կատարման ժամանակ Run-time գրադարանին կատարվող կանչերը կապ են ստեղծում կատարվող բինար ֆայլի (*executable binary*) և Run-time միաջավայրի միջև։ Run-time գրադարանը հաճախ ներառում է ներդրված ֆունկցիաներ` հիշողության կառավարման կամ բացառությունների մշակման (exceptions handling) համար։ Run-time գրադարանը հատկանշական է կոմպիլյատորի և պլատֆորմի համար։

Run-time գրադարանը կարող է իրականացնել հատված Run-time միջավայրից, բայց եթե մեկը կարդում է հասանելի կանչերը, որոնք, որպես դրանք կանոն բարակ թաղանթներ են, ուղղակի փաթեթավորում և ուղարկում են այն Run-time միջավայր կամ օպերացիոն համակարգ։ Սովորաբար *Run-time գրադարան* տերմինը ներառում է հենց Run-time միջավայրի կոդը. դրանցից շատերը չեն կարող ուղակիորեն հասնել Run-time կանչերի միջոցով։

Օրինակ որոշ լեզուների հատկություններ, որոնք կարող են ներկայացվել միայն ծրագրի կատարման ժամանակ, իրականացված են Run-time միաջավայրում և կարող են կանչվել Run-time գրադարան API-ի միջոցով (օր.՝ որոշ տրամաբանական սխալներ, զանգվածի չափերի ստուգում, դինամիկ տիպերի ստուգում, բացառությունների հայտնաբերում)։ Այս պատճառով, որոշ ծրագրային բագերը չեն հայտնաբերվում մինչև ծրագրի թեստավորումը ռեալ միջավայրում, իրական տվյալներով, չնայած բազմաթիվ ստուգումների ստեղծման ժամանակ։

Այլ օրինակ՝ runtime գրադարանը կարող է պարունակել ցածր մակարդակի ներդրված կոդ, դժվարացնելով կոմպիլյացիայի ժամանակ դրանց տողայացնելը (*inlining*), ինչպես օրինակ մաթեմատիկական գործողությունների իրականացումը, որը չի աջակցվում պրոցեսորի կողմից կամ տարբեր խառը կոմպիլյատորների և դիրեկտիվների կողմից։

Չպետք է շփոթել *runtime գրադարանը* ոչ սովորական ծրագրերի գրադարանի հետ, որը ստեղծվում է ծրագրավորողի կողմից, ոչ էլ դինամիկական գրադարանի հետ։ Օրինակ C ծրագրավորման լեզուն պահանջում է մինիմալ runtime գրադարան, բայց սահմանում է լայն ստանդարտ գրադարան (*C standard library*), որը պետք է լինի յուրաքանչյուր իրականացման պայմանով։

## Ծանոթագրություններ

## Արտաքին հղումներ
* What is the C runtime library?

Կատեգորիա:Ծրագրային գրադարաններ
Մադաթաշեն

**Մադաթաշեն**, գյուղական համայնք Արցախի Հանրապետության Ասկերանի շրջանում։ Տեղաբաշխված է հանրապետության հարավային հատվածում։ Ասկերան շրջկենտրոնից գտնվում է 50 կմ հեռավորության վրա, իսկ մայրաքաղաք Ստեփանակերտից՝ 24 կմ հեռավորութան վրա։

## Աշխարհագրություն
Համայնքը լեռնային է, ունի 506.4 հա տարածք, որից 225.06 հա գյուղատնտեսական նշանակություն, 262.85 հա անտառային հողեր։ Մադաթաշեն համայնքի սահմանային գոտով հոսում է Վարանդա գետի վտակը։

## Պատմություն
2020 թվականի Արցախյան երկրորդ պատերազմի արդյունքում գյուղը հայաթափվել և անցել է Ադրբեջանի հսկողության տակ։

## Բնակչություն
Մադաթաշեն համայնքի բնակչության թիվը կազմում է 104 մարդ, կա 30 տնտեսություն։

Բնակավայրի ազգաբնակչության փոփոխությունը.

## Տնտեսություն
Բնակչությունը հիմնականում զբաղվում է գյուղատնտեսությամբ՝ անասնապահությամբ և հողագործությամբ։

## Պատմամշակութային հուշարձաններ
Կան պատմամշակութային հուշարձաններ՝ Սբ. Աստվածածին եկեղեցի (19-րդ դար), գերեզմանոց (18-19-րդ դարեր), ջրաղաց (19-րդ դար), կամուրջ (17-րդ դար), աղբյուր (17-րդ դար), հաշվառված է 6 հուշարձան։

## Ծանոթագրություններ

## Արտաքին հղումներ
* Հակոբ Ղահրամանյան, ՏԵՂԵԿԱՏՈւ Լեռնային Ղարաբաղի Հանրապետության վարչատարածքային միավորների սոցիալ-տնտեսական բնութագրերի, Երևան, Ճարտարագետ, 2015 թ.

Կատեգորիա:Արցախի Հանրապետության աշխարհագրություն
Կատեգորիա:Արցախի Հանրապետության բնակավայրեր
Բացարձակ կոդ

**Բացարձակ կոդը **(*absolute code*) ծրագրային կոդ է՝ անհրաժեշտ անմիջապես պրոցեսսորի կատարման համար, այսինքն կարիք չունի լրացուցիչ մշակման (օրինակ՝ կոդի տարբեր մասի հղումների թուլյատրումը կամ հիշողության հասցեների կապումը հիմնականում բեռնիչի կողմից կատարվող)։ Բացարձակ կոդի օրինակներ են հանդիսանում կատարվող ֆայլերը *.COM* ֆորմատով կամ սկզբնաբեռնիչը։ Հաճախ բացարձակ կոդը հասկացվում է ավելի նեղ իմաստով ինչպես *անկախ-դիրքային կոդը* (Այսինքն կոդ՝ կապված հիշողության որոշակի հասցեների հետ )։

## Անկախ-դիրքային կոդ
**Անկախ-դիրքային կոդը** () ծրագիր, որը կարող է փոխադրվել հիշողության ցանկացած հատված, քանի որ բոլոր հիշողության բջիջների հղումները իրենում հարաբերական են։ Այդպիսի ծրագիրը ցանկացած ժամանակ կարող է տեղափոխվել հիշողության այլ հատված, ի տարբերություն *փոխադրելի ծրագրերի*, որը թեև կարող է բեռնված լինել հիշողության ցանկացած հատված, բայց բեռնելուց հետո պետք է մնա նույն տեղում։

Անկախ-դիրքային կոդի ստեղծման հնարավորությունը կախված է ճարտարապետությունից (*architecture*) և նշանակային պլատֆորմի հրամանների համակարգից։ Օրինակ, եթե հրամանների համակարգում բոլոր անցումների հրամաններում պետք է նշվեն բացարձակ հասցեներ, ապա անցումներ պահաջող այդ կոդը գործնականում անհնար է դարձնել անկախ-դիրքային։ x86 ճարտարապետությունում տվյալների հետ աշխատող անմիջական հասցեավորված հրամաններում ներկայացված է միայն բացարձակ հասցեներ, բայց քանի որ տվյալների հասցեները համարվում են սեգմենտային ռեգիստրի համեմատական, որը կարող է փոխվել ցանկացած ժամանակ, դա թույլ է տալիս տվյալների համար ստեղծել անկախ-դիրքային կոդ՝ իր հիշողության բջիջներով։ Բացի դրանից որոշ հրամանների հավաքածուներ կարող են հանվել ինքնամոդիֆիկացված կոդի (*Self-modifying code *) կամ ոչ տվյալ հրամանների հաջորդականության օգնությամբ։
* Basics of Compiler Design 
* Language Implementation Patterns 

Կատեգորիա:Ցածր մակարդակի ծրագրավորման լեզուներ
Մխիթարաշեն

**Մխիթարաշեն**, **Մխիթարիշեն**, գյուղական համայնք Արցախի Հանրապետության Ասկերանի շրջանում։ Գտնվում է կենտրոնահարավային հատվածում։ Ասկերանի շրջկենտրոնից գտնվում է 28 կմ հեռավորության վրա, իսկ մայրաքաղաք Ստեփանակերտից՝ 10 կմ հեռավորութան վրա։

Համայնքում գործում են գյուղապետարան, մշակույթի տուն, բուժկետ, աշակերտները սովորում են Շոշ գյուղի միջնակարգ դպրոցում` թվով 10 աշակերտ (2015 թվականի տվյալներով)։

Հեռուստատեսությունը և ռադիոն համայնքում հասանելի են։ Գործում է 2.5 G բջջային կապի համակարգ, անլար հեռախոսակապն առկա է ։ Ինտերնետ ծառայությունը հասանելի է։ Համայնքային ենթակայության ճանապարհները բնահողային են։

## Անվան ծագում
Մխիթարաշեն գյուղի անվան ծագումը կապված է Մխիթար Սպարապետի հետ։ Մի ժամանակ կոչվել է նաև *Ըրկթալի*։ Արցախի հին բնակավայրերից է։ Այս գյուղի մոտակայքում Մխիթար Սպարարպետի գլխավորած զորքը ջախջախել է պարսիկների մեծաքանակ զորքին։

Ըրկթալին անվանումն առաջացել է Երկաթալի ձոր անունից։

## Բնակչություն
Բնակավայրի ազգաբնակչության փոփոխությունը.

## Տնտեսություն
Մխիթարաշեն համայնքի բնակչության թիվը կազմում է 91 մարդ, կա 23 տնտեսություն։ Բնակչությունը հիմնականում զբաղվում է գյուղատնտեսությամբ՝ անասնապահությամբ և հողագործությամբ։  Ջրամատակարարումն իրականցվում է համայնքի կողմից` ինքնահոս եղանակով, համակարգը սնվում է 1 ակունքից։ Համայնքի տարածքում առկա է թվով 3 աղբյուրներ`  Երե, Հադրութանց և Փրփթան։ Համայնքն ապահովված է էլեկտրաէներգիայով, առկա է նաև գազամատակարարման համակարգ։

## Աշխարհագրություն
Համայնքը լեռնային է, ունի 406.44 հա տարածք, որից 232.76 հա ունի գյուղատնտեսական նշանակություն, իսկ 91.79 հա անտառային հողեր են։ Մխիթարաշեն համայնքի սահմանային գոտով հոսում է Կարկառ գետի վտակը։

## Պատմություն
Պարիսպներից ներս գտնվող տարածքը բնակեցված է եղել մ.թ.ա. 1-ին հազարամյակի սկզբից։ Ինչը վկայում է այն մասին և հակադարձում  նրան, որ առաջին անգամ Փանահ խանն է այստեղ բնակեցրել և կառուցել պարիսպներ 18-րդ դարի 50-ական թվականներից։ Մեծ Հայրենական պատերազմին գյուղից մասնակցել են 38 հոգի։ 1992-1994 թվականների պատերազմի ժամանակ ունեցել է 1 զոհ և 3 վիրավոր։ Գյուղում 2015-2016 թվականներին գործել է մոմի արտադրության գործարան։

## Պատմամշակութային հուշարձաններ
Մխիթարաշենի պատմամշակութային հուշարձաններն են. Սբ. Աստվածածին եկեղեցին(19-րդ դար), Սբ Ստեփանոս եկեղեցին (1655 թվական), գերեզմանոցը (17-18-րդ դարեր),  ջրաղացը (19-րդ դար), աղբյուրը (19-րդ դար), հաշվառված է 27 հուշարձան։

## Հայտնի մխիթարաշենցիներ
* Թավադյան Էլյա - Գիտությունների թեկնածու, ֆիզիկոս
*Թավադյան Աշոտ - Տնտեսագիտության պրոֆեսոր, 1994 - 1996 թթ.՝  ԵրժՏԻ պրոֆեսոր
*Թավադյան Լևոն - Քիմիկոս, ՀՀ ԳԱԱ ակադեմիկոս

## Պատկերասրահ

Պատկեր:Առաջին բուժօգնության կայան Մխիթարաշենում.jpg|Առաջին բուժօգնության կայան Մխիթարաշենում.
Պատկեր:Պըլը Պուղուն նվիրված հուշարձան,Մխիթարաշեն.jpg|Պըլը Պուղուն նվիրված հուշարձան,Մխիթարաշեն.
Պատկեր:Տեսարան ,Մխիթարաշեն.jpg|Տեսարան ,Մխիթարաշեն.
Պատկեր:Տեսարան Մխիթարաշենում.jpg|Տեսարան Մխիթարաշենում
Պատկեր:Մխիթարաշեն.jpg|Մխիթարաշեն.
Պատկեր:Մխիթարաշենի տեսարան.jpg|Մխիթարաշենի տեսարան.


## Ծանոթագրություններ

## Աղբյուրներ
* Հակոբ Ղահրամանյան, ՏԵՂԵԿԱՏՈւ Լեռնային Ղարաբաղի Հանրապետության վարչատարածքային միավորների սոցիալ-տնտեսական բնութագրերի, Երևան, Ճարտարագետ, 2015 թ.

Կատեգորիա:Ասկերանի շրջանի բնակավայրեր
Կատեգորիա:Արցախի Հանրապետության բնակավայրեր
Շտեռնի անվան կոնսերվատորիա

**Շտեռնի անվան կոնսերվատորիա** (), մասնավոր երաժշտական դպրոց Բեռլինում։ Ընդգրկված է Բեռլինի գեղարվեստի համալսարանի կազմում։

## Պատմություն
Հիմնադրվել է 1850 թվականին Յուլիուս Շտեռնի, Թեոդոր Կուլակի և Ադոլֆ Բերնհարդ Մարքսի կողմից որպես *Berliner Musikschule*: Կուլակը կոնսերվատորիայից հեռացավ 1855 թվականին քանդակագործության և տարածական արվեստի նոր ակադեմիա ստեղծելու նպատակով։ 1856 թվականին կոնսերվատորիայից հեռացավ նաև Մարքս Ներնհարդը և այն ամբողջությամբ անցավ Շտերն ընտանիքին ու կոչվեց նրանց անունով։ 1894 թվականին Գուստավ Հոլենդերը դպրոցը տեղափոխեց Բեռլինի ֆիլհարմոնիկի համերգասրահ։

1936 թվականին Շտերն ակադեմիան անվանվեց *Konservatorium der Reichshauptstadt Berlin* և գտնվում էր Նացիստական Գերմանիայի տիրապետության ներքո։

1945 թվականին՝ Երկրորդ համաշխարհային պատերազմի ավարտին, դպրոցը կրկին վերանվանվեց *Städtisches Konservatorium* (քաղաքային կոնսերտավորիա)։ 1966 թվականին այն միավորվեց հանրային *Staatliche Hochschule für Musik und Darstellende Kunst* (Բեռլինի երաժշտական և կատարողական արվեստի պետական դպրոց), 2001 թվականից՝ Բեռլինի գեղարվեստի համալսարանին։

## Տնօրեններ
* 1883-1894 - Ջեննի Մեյեր
* 1894-1915 - Գուստավ Հոլենդեր
* 1915-1930 - Ալեքսանդր ֆոն Ֆելից
* 1930-1933 - Պոլ Գրեներ
* 1933-1935 - Սեգֆրիդ Էբերհարդ
*Konservatorium der Reichshauptstadt Berlin*
* 1936-1945 - Բրունո Կիտել
*Städtisches Konservatorium*
* 1946-1949 - Հեյնզ Տիսեն
* 1950-1960 - Հանս Ջոակիմ

## Պատկերասրահ

Julius Stern.jpg|Յուլիուս Շտերն (համահիմնադիր)
GustavHollaender.jpg|Գուստավ Հոլենդեր (տնօրեն, 1894-1915)


## Արտաքին հղումներ
* Կոնսերվատորիայի պաշտոնական կայքը  

Կատեգորիա:Երաժշտական դպրոցներ
Կատեգորիա:1850 հիմնադրումներ Գերմանիայում
Միկրոկոդ

**Միկրոկոդը** (*միկրոծրագիր*) ծրագիր է, որը նախատեսված է պրոցեսորի հրամանների շարքը իրականացնելու համար։ Ինչպես նաև, երբ բարձր մակարդակի լեզվի մեկ հրաման փոխակերպվում է մեքենայական հրամանների շարքերի, միկրոկոդ օգտագործող պրոցեսորում յուրաքանչյուր մեքենայական հրաման իրականացվում է միկրոհրամանների շարքի տեսքով՝ միկրոծրագրի։

Միկրոկոդ օգտագործող համակարգերի մեծամասնությունը, այն հիմանկան հիշողությունում չի գտնվում, այլ հատուկ արագագործ հիշողությունում (англ. *control store*)։ Այդ հիշողությունը կարող է թողնել միայն կարդալ կամ կարդալ-գրել, վերջին դեպքում պրոցեսորի բեռնման ընթացքում  միկրոկոդը կարող է բեռնվել հիմնական հիշողություն։ Միկրոկոդի փոփոխության հնարավորությունը թույլ է տալիս մշակել գտնված սխալները և ավելացնել նոր իրականացված հրամաններ։ Միկրոկոդը նաև հնարավորություն է տալիս կարգավորել  համակարգիչների միկրոսխեմաները էմիլյացնելով այլ (որպես կանոն ավելի դժվար) ճարտարապետությունների (*architecture*) վրա։

Միկրոծրագրերը կազմված են միկրոհրամաններից, հաճախ կոչվում են *էլեմենտար օպերացիաներ։*  Միկրոհրամնները ղեկավարում են պրոցեսորով՝ ամենացածր մակարդակում։ Առանձին միրոհրամանը կարող է պարունակել ներքոնշյալ գործողությունները՝
* Միացնել 1 ռեգիստը  «Ա» թվաբանակն-տրամաբանական սարքի մուտքին  (arithmetic logic unit (ALU))
* Միացնել 7 ռեգիստրը «Բ» ԹՏՍ-ի մուտքին
* Կարգավորել ԹՏՍ-ն օպրացիաներ իրականացնելու համար
* Կարգավորել ԹՏՍ-ի մուտքի փոխանցումը 0-ի։ 
* Պահել օպերացիայի արդյունքը ռեգիստր 8-ում
* Թարմեցնել  կոդի վիճակը  ԹՏՍ-ի կարգավիճակի ֆլագի հետ («Բացասական», «զրո», «գերլցում», «փոխանցում»)
* Տեղակայել միկրոհրամանի ցուցիչ nnn միկրոհրամանի համարով։

Որպեսզի մեկ միկրոհրամանը կարողանա այդ համարը նկարագրել, միկրոհրամանները հաճախ արվում են բավականչափ «ընդարձակ», օրինակ 56 բիթ կամ ավել։ Միկրոհրամանները, իրենց հերթին նախաձեռնեւմ են *միկրոօպերացիաներ*։ Դրանք հենց տվյալների համար էլեմենտար փոխարկումներն են, որպես օրինակ՝ 
# Ռեգիստրում պատճենել օպերանդը
# դնել 1 ֆլագ
# օպերանդը դնել շինայում
# ստեկի գագաթը 1-ով մեծացնել և այլն։
* Basics of Compiler Design  
* Language Implementation Patterns 

Կատեգորիա:Համակարգիչ
Դեկոմպիլյատոր

**Դեկոմպիլյատորը   **ծրագիր է, որը տրանսլյացվում է կատարվող մոդուլը ՝ (կոմպիլյացիայի ելքում ստացված ) սկզբանկան կոդը   բարձր մակարդակի ծրագրավորման լեզվի։

**Դեկոմպիլյացիան, **պրոցեսս է որը դեկոմպիլյատորով վերստեղծումն է սկզբնական կոդը։

Դեկոմպիլյացիան մասնավորապես օգտագործում են ծրագրի հակառակ մշակաման(*Reverse engineering*) դեպքում։

Դեկոմպիլյացիայի «հաջողությունը» կախված է ներկայացված կոդի ինֆորմացիայի ծավալից։ Բայթկոդը,որը օգտագործվում է վիրտուալ մեքենաների մեծամասնության կողմից  (օր.`*Java Virtual Machine կամ  .NET Framework Common Language Runtime*) հաճախ պարունակում են լայն մետատվյալներ, մինչդեռ մեքենայական կոդը ավելի բարդ է դեկոմպիլացվում։ Հիմնականում դժվար կարդացվող են համարվում այն կանչերը, որոնք կատարվում են ենթածրագրից կամ անուղղակի հասցեավորմամբ ( բարձր մակարդակի ծրագրավորման լեզուներում ֆունկցիայի կամ պրոցեդուրաների ցուչիրներ)։

Եթե հայտնի է, թե որ լեզվով է գրված եղել դեկոմպիլացվող ծրագիրը, ապա առաջին հերթին հետազոտվում է Run-time գրադարանը, քանի որ հիմնականում ծրագրի կոմպիլյացիան այդ գրադարանում պրոցեդուրաների կանչերի հետ է կապվում։ Բացի դրանից շատ կոմպիլյատորներ թույլ են տալիս տեսնել, թե ինչ ասսեմբլերական կոդի են վերածվում ծրագրի օպերատորները կոմպիլյացիայից հետո։ Ամենահեշտը տարբերվում են պրոցեդուրաների կանչերը և նրանցից վերադարձը։

Որոշ կոմպիլյատորներ և կոմպիլյացիայից հետո օգտագործվող գործիքներ ծրագրային կոդը ենթարկում են* օբֆուսկացիայի *` դեկոմպիլյացիան դժվարացնելու համար։

## Դեկոմպիլյատորների օրինակներ
* FernFlower
* .NET Reflector, dotPeek —  .NET հավաքների կոմպիլյացիայի համար
* ILSpy
* Delphi Decompiler
* JAD — JAva Decompiler
* VB Decompiler —  Visual Basic 6.0-ի համար
* Basics of Compiler Design 
* Language Implementation Patterns 

Կատեգորիա:Կազմարկիչներ
Ծրագրի բեռնիչ

Ինֆորմատիկայում  ծրագրի բեռնիչը (*loader *) օպերացիոն համակարգի մի մասն է, որը պատասխանատու է ծրագրերի և գրադարանների բեռնման համար։ Այն ծրագիրը սկսելու կարևոր փուլերից մեկն է, քանի որ այն տեղադրում է ծրագիրը հիշողության մեջ և նախապատրաստում է դրանք կատարելուն։ Ծրագրի բեռնումը ներառում է կատարվող ֆայլի ( *executable file* ) մեջ գտնվող հրահանգների ընթերցումը հիշողության մեջ և հետո կատարում է պահանջվող նախապատրաստություններ ծրագրի կատարման համար։ Հենց որ բեռնումը ավարտվում, օպերացիոն համակարգը սկսում է ծրագրի կատարումը ստանալով բեռնված կոդը։

Բոլոր օպերացիոն համակարգերը, որոնք աջակցում են ծրագրի բեռնումը ունեն բեռնիչներ, բացի բարձր  մասնագիտացված  համակարգերից, որոնք ունեն միայն ֆիկսված մասնագիտացված ծրագրեր։ Ներդրված համակարգերը չունեն բեռնիչներ և բացի դրանից, կոդը կատարվում է հենց *ROM *-ից։  Նրա համար, որպիսզի բեռնի հենց օպերացիոն համակարգը, օգտագործվում է  boot բեռնիչ(boot loader )։ Շատ օպերացիոն համակարգերում բեռնիչը տեղադրված է հենց հիշողության մեջ, մինչդեռ որոշ օպերացիոն համակարգերում, որտեղ կա վիրտուալ հիշողություն՝ թույլատրում է, որ բեռնիչը տեղադրված լինի ներբեռնվող հիշողության մեջ։

Այն դեպքում, երբ օպերացիոն համակարգը ունի վիրտուալ հիշողություն, բեռնիչը կարող է պատճենել կատարվող ֆայլի պարունակությունը հիշողության մեջ, բայց նաև հեշտությամբ կարող է հայտարարել վիրտուալ հիշողության ենթահամակարգին, որ կա կապ  այն հիշողության, որտեղ պահված է ծրագրի կոդը և կատարվող ֆայլի պարունակության հետ։

## Պարտավորություններ
Unix-ում, բեռնիչը *handler* է *execve()* համակարգի կանչի համար։ Unix-ի բեռնիչի խնդիրն է՝
# ստուգում (թույլատվություն, հիշողության պահանջներ և այլն);
# ծրագրի նկարը դիսկից գլխավոր հիշողության մեջ պատճենումը
# հրամանների արգումենտների *( command-line arguments) *պատճենումը ստեկի մեջ։
# ռեգիստրների նախապատրաստում (օր.` ստեկի ցուցիչ)
# ծրագրի սկիզբ ցատկը (_start)

## Դինամիկ բեռնիչներ
Բեռնիչների մի այլ տիպ է *դինամիկ բեռնիչները*։ Նրանք բեռնում և միմյանց են կապում գրադարանները (օր.` .dll ֆայլերը) և արդեն աշխատացնում են բեռնված  ծրագրերը։
* Basics of Compiler Design  
* Language Implementation Patterns 

Կատեգորիա:Ծրագրային գրադարաններ
Լևոն Ասլամազյան

**Լևոն Ասլամազյան** (), հայ նկարիչ։

## Կենսագրություն
Լևոն Ասլամազյանը ծնվել է Թիֆլիսում։ 1903-1909 թվականներին սովորել է Մոսկվայի Լազարյան ճեմարանում, 1913 թվականին՝ Կ. Ֆ. Յուոնի ստուդիայում (Մոսկվա), 1910-1911 թվականներին՝ Գեղարվեստը խրախուսող կովկասյան ընկերության Թիֆլիսի գեղանկարչության և քանդակագործության դպրոցում։ 1924-1927 թվականներին դասավանդել է Թիֆլիսի Հայարտանը։

Հեղինակ է ինքնատիպ բնանկարների և նատյուրմորտների։ Հիմնական աշխատանքներից են՝ «Շոգ օր» (1917), «Հին Մանգլիսը»,«Բուսաբանական այգին», «Օրթաճալա» (1917), «Նատյուրմորտ խնձորներով», «Բակ», «Տներ» (1920-ական թվականներ)։

* «Շոգ օր» (1917)
* «Օրթաճալա» (1917)
* «Նատյուրմորտ խնձորներով»
* «Բակ», «Տներ» (1920-ական թվականներ)

## Ծանոթագրություններ

Կատեգորիա:Լազարյան ճեմարանի սաներ
Կատեգորիա:Հայ նկարիչներ
Պետրոս Բեզիրգանյան

**Պետրոս Հակոբի Բեզիրգանյան** (), հայ ֆիզիկոս։ Ֆիզիկա-մաթեմատիկական գիտությունների դոկտոր (1969), պրոֆեսոր (1970)։ ՀԽՍՀ Պետական մրցանակակիր (1985)։ ՀԽՍՀ բարձրագույն դպրոցի վաստակավոր գործիչ (1987)։

## Կենսագրություն
1948 թվականին ավարտել է Երևանի պետական համալսարանը։ 1961-1987 թվականներին եղել է Երևանի պետական համալսարանի պինդ մարմնի ֆիզիկայի ամբիոնի վարիչ, 1946-1994 թվականներին՝ նյութի հետ ռենտգենյան ճառագայթների կոհերենտ փոխազդեցության ֆիզիկայի հիմնախնդրի և 1978-1994 թվականներին՝ ռենտգենյան հետազոտությունների ճյուղային լաբորատորիաների գիտական ղեկավար։

ԽՍՀՄ-ում ռենտգենաինտերֆերաչափության հիմնադիրն է։ Բեզիրգանյանի ղեկավարությամբ ստեղծվել է բյուրեղների կառուցվածքային արատների ռենտգենադիֆրակցիոն տեղագրական պատկերները տեսանելի դարձնող ռենտգենահեռուստատեսային եզակի համակարգ։

## Երկեր
* «Ռենտգենյան հետազոտությունների ֆիզիկական հիմունքները», ուսումնական ձեռնարկ, 1977

## Ծանոթագրություններ

Կատեգորիա:ՀԽՍՀ պետական մրցանակի դափնեկիրներ
Կատեգորիա:Հայ պրոֆեսորներ
Կատեգորիա:Հայ ֆիզիկոսներ
Կատեգորիա:Ֆիզիկամաթեմատիկական գիտությունների դոկտորներ
Էմմա դը Կոն

**Էմմա դը Կոն** (, ), ֆրանսիացի դերասանուհի, ռեժիսոր և սցենարիստ։

## Կյանք և կարիերա
Դը Կոնը ծնվել է Փարիզում դերասան, ռեժիսոր Անտուան դը Կոնի և հեռուստատեսության ռեժիսոր Գայել Ռուայեի ընտանիքում։ Նա ամուսնացած է եղել երգիչ Սինկլերի (իսկական անունը Մաթյո Բլան Ֆրանկեր) հետ, որից ունի դուստր՝ Նինան (ծնվել է Փարիզում 2002 թվականին)։

Էմմա դը Կոնի կարիերան սկսվել է դեռևս 13 տարեկան հասակից։ Նրան ֆիլմում նկարելու առաջարկը սիրով արել է իր կնքամայրը՝ Միշել Ռիզեն։ Դերասանուհին հանդես էր գալիս ֆիլմում «Արվին» անունով։ Կոնին դերասանի բակալավրի աստիճան է ստացել 1995 թվականին։

Դը Կոնը նկարահանվել է նաև շատ գովազդային հոլովակներում։ Հենց առաջին դերը «Եղբայրը» (*Un frère, 1997*) ֆիլմում նրան բերեց Սեզար մրցանակի, որպես լավագույն երիտասարդ դերասանուհի։ Դրանից հետո նկարահանվեցին շատ ֆիլմեր նրա մասնակցությամբ, ինչպիսիք են «Ուղին ազատ է» (*La voie est libre*), «Կփորձենք լինել միասին» (*Restons groupes*) և «Հազար կիլոմետր» (*Mille bornes*)։ 1999 թվականին Էմման ներկայացրեց իր առաջին կարճամետրաժ ֆիլմը՝ «Տիրեզերքի պորտը» (*Le nombril de l’Univers*)։ Հետո կրկին վերադարձավ դերասանական մասնագիտությանը «Զեղչեր չեն լինի» (*Sans plomb*), «Թագուհիները» (*Princesses*) և «Աստերիքսն ու Օբելիքսը։ Առաքելությունը Կլեոպատրա» (*Astérix & Obélix: Mission Cléopâtre*) ֆիլմերում։ Նրա մասնակցությամբ վերջին ֆիլմերից են՝ «Իմ մայրը» (*Ma mere, 2004*), «Քնի գիտություն» (*The Science of Sleep, 2006*), «Սկաֆանդրը և թիթեռը» (*Le scaphandre et le papillon*), «Միստր Բինը մեկնում է հանգստանալու» (*Mr. Bean’s Holiday*)։

## Ֆիլմագրություն
thumb|200px|right|Էմման 2005 թվականին

## Ծանոթագրություններ

## Արտաքին հղումներ
* Emma de Caunes Allmovie կայքում

Կատեգորիա:20-րդ դարի դերասանուհիներ
Կատեգորիա:21-րդ դարի դերասանուհիներ
Կատեգորիա:«Սեզար» մրցանակի դափնեկիրներ
Կատեգորիա:Ֆրանսիացի դերասանուհիներ
Կատեգորիա:Ֆրանսիացի կանայք
Կատեգորիա:Ֆրանսիացի կինոդերասաններ
Կատեգորիա:Ֆրանսիացի կինոդերասանուհիներ
Կատեգորիա:Ֆրանսիացի հեռուստատեսային դերասանուհիներ
Կատեգորիա:Ֆրանսիացի ռեժիսորներ
Կատեգորիա:Ֆրանսիացի սցենարիստներ
Կատեգորիա:Ֆրանսիացի կինոռեժիսորներ
Գի դը Լուզինյան

**Գի դը Լուզինյան** (, ), ականավոր գործիչ Խաչակրաց արշավանքների պատմության մեջ, ֆրանսիական ասպետ Լուզինյանների տոհմից, Երուսաղեմի թագավորության արքա 1186-1192 թվականներին (իր կնոջ Սիբիլլա Երուսաղեմացու հետ համատեղ), Կիպրոսի սենյոռ սկսած 1192 թ.-ից։

Գուգո VIII դը Լուզինյանի որդին։

## Կենսագրություն
### Ճանապարհ գահին
1173 թ. Գին ուղևորվում Երուսաղեմ, որպես խաչակիր ասպետ։ 1174 թ. նրա եղբայր՝ Ամորին ամուսնանում է Բալդուին դը Իբելինի դստեր հետ, ստանում է ազնվականության աջակցությունը։ Եղբոր հաստատումը Երուսաղեմում նպաստամ է նաև Գիին։ 1180 թ. ապրիլին ամուսնանում է արքայի դստեր՝ Սիբիլլաի հետ ամուսնությունից հետո ստանում է Յաֆֆայի և Ասկալոնի կոմսի կոչում։ Հետագայում ծնվում են նրա դուստրերը Ալիսան և Մարիան։ 1182 թ. արքայի առողջությունը զգալիորեն վատթարանում է և Գին նշանակվում է գահի խնամակալ։

### Երուսաղեմի արքա
Երբ 1185 թ.-ին մահացավ Բալդուին IV-ը գահ բարձրացավ անչափահաս Բալդուին V-ը, նա մահացավ գահակալման առաջին տարում։ Գին իր կնոջ և զինված ուժերի հետ եկավ Երուսաղեմ իր խորթ որդու՝ Բալդուին V-ի թաղմանը, զինված ուժերը Գիի հրամանով քաղաքը վերցրեց վերահսկողուրյան տակ։ Ռայմոնդ III փորձեց դիմադրել, սակայն ապարդյուն, պատրիարք Հերակլեսը օծեց Գիին և Սիբիլլաին որպես Երուսաղեմի արքա։ Բնակչության աջակցությունը նրանք ստացան Ռենո դը Շատիլյոնի շնորհիվ, ով հայտարարեց, որ Սիբիլլան «li plus apareissanz et plus dreis heis dou rouame» («ամենաօրինական և ակնառու թեկնածուն է գահի համար»)։

### Հաթթինի ճակատամարտ

Գիի անհեռատես քաղաքականության և Ռենո դը Շատիլյոնի սանձարձակությունների հետևանքով ծավալվեց կոնֆլիկտ ժամանակի ականավոր ռազմական գործիչ Սալահ ալ-Դինի հետ։ 1187 ապրիլի 4-ին խաչակիրները գլխովին ջախջախվեցին Հաթթինի ճակատամարտում Ռենո դը Շատիլյոնը և մի շարք նշանավոր ասպետներ այդ թվում նաև Գին գերեվարվեցին։ Սալահ ալ-Դինը անձամբ գլխատեց Ռենոին լուծելով իր քրոջ վրեժը։ Գին ուղարկվեց Դամասկոս։ Այդ ժամանակ Բալիան դը Իբելինը Սիբիլլաի հետ միասին կազմակերպեց հերոսական ինքնապաշտպանություն Երուսաղեմում, սակայն զորքերի քանակությունների խիստ անհավասարության պատճառով քաղաքը ընկավ 1187 թվականի հոկտեմբերի 2-ին։ 1188 թ. Գին բաց թողվեց։ Գին և Սիբիլան պատսպարվեցին քրիստոնյաների վերջին հենակետ Տյուրոսում։

### Երրորդ խաչակրաց արշավանք

## Կիպրոսի սենյոռ
1192 թ. կորցնելով գահը Գին Ռիչարդ Առյուծասիրտից գնեց Կիպրոս կղզին 40 հազար ոսկե բեզանտի դիմաց։ Այսպիսով նա դարձավ Կիպրոսի սենյոր։

## Մահ
1194 թ չթողնելով ժառանգներ նա մահացավ։ Կիպրոսի գահը փոխանցվեց նրա եղբորը։ Գին թաղվեց Նիկոսիաի տաճարականների եկեղեցում։

## Գրականություն
* Bernard Hamilton, "Women in the Crusader States: The Queens of Jerusalem", in *Medieval Women*, edited by Derek Baker. Ecclesiastical History Society, 1978
* Bernard Hamilton, *The Leper King and his Heirs: Baldwin IV and the Crusader Kingdom of Jerusalem*, Cambridge University Press, 2000.
* Guida Jackson, *Women Who Ruled*, 1998
* Robert Payne, *The Dream and the Tomb*, 1984

## Ծանոթագրություններ

Կատեգորիա:Երուսաղեմի արքաներ
Կատեգորիա:Կիպրոսի արքաներ
Կատեգորիա:Խաչակրաց երրորդ արշավանքի քրիստոնյաներ
Կատեգորիա:Կաթոլիկ միապետներ
Բուլղարիայի ազգային բանկ

**Բուլղարիայի ազգային բանկ** (), Բուլղարիայի կենտրոնական բանկը, որի գլխամասը գտնվում է Սոֆիայում։

## Պատմություն
Բանկը հիմնադրվել է 1879 թվականի հունվարի 25-ին։ 1879 թվականի ապրիլի 4-ին եղել է կառավարչական բանկ, 1879 թվականի մայիսի 23-ից՝ պաշտոնապես բացվել է։ Առաջին բանկային գործարքը կատարվել է 1879 թվականի հունիսի 6-ին։ Ի սկզբանե բանկը գործել է որպես վարկային ինքնավար կազմակերպություն։ 1885 թվականին, համաձայն Բուլղարիայի ազգային բանկի մասին օրենքի, բանկին տրվել է արժեթղթերի թողարկման իրավունք, ինչպես նաև բանկին տրվել է ոսկով փոխանակվող թղթադրամներ թողարկելու բացառիկ իրավունք։ Թղթադրամներն սկսել են թողարկել 1885 թվականից։ 1891 թվականին բանկին թույլատրել են թողարկելու արծաթով փոխանակվող թղթադրամներ, որը փաստացի գործարկվել է 1899 թվականից։

1998 թվականին բացվել է Բուլղարիայի ազգային բանկի տպարանը, որը տպագրել է բուլղարական թղթադրամներ։ Նախկինում թղթադրամները տպագրվել են Ռուսաստանում, Գերմանիայում, Մեծ Բրիտանիայում, ԱՄՆ-ում, ԽՍՀՄ-ում և Սոֆիայի ազգային տպարանում։

## Տես նաև
* Բուլղարական լև

## Ծանոթագրություններ

## Աղբյուրներ
* 
* 

## Արտաքին հղումներ
* 

Կատեգորիա:1879 հիմնադրումներ Բուլղարիայում
Կատեգորիա:1879 հիմնադրված կազմակերպություններ
Կատեգորիա:Ազգային բանկեր
Կատեգորիա:Բանկեր այբբենական կարգով
Կատեգորիա:Բուլղարիայի տնտեսություն
Կատեգորիա:Կենտրոնական բանկեր
Կատեգորիա:Սոֆիայի շենքեր և կառույցներ
Մարդու թանգարան (Փարիզ)

**Մարդու թանգարան** (), Փարիզի բնագիտության թանգարանի մարդաբանական ֆիլիալ։ Թանգարանը տեղակայված է Փարիզի 16-րդ թաղամասում՝ Շայո պալատի հարավային տաղավարում։

## Թանգարանի պատմությունը
Թանգարանը հիմնադրվել է 1937 թվական, մինչպատերազմյան համաշխարհային ցուցահանդեսի ժամանակ։ Թանագարնի նախորդողը եղել էր Տրոկադերոյի Ազգագրական թանգարանը (), որը բացվել էր 1878 թվականին։ Թանգարանի հավաքածուն պարբերաբար թարմացվում է։

Երկրորդ համաշխարհային պատերազմի ժամանակ, թանգարանի աշխատակիցներ Բորիս Վիլդեի և Անատոլի Լևիտսկի կազմակերպած «Մարդու թանգարնների ցանց»-ը դիմադրության շարժման բջիջներից մեկն է։

Թանգարանի ազգագրական հավաքածուն 2006 թվականից ի վեր գտնվում են Բրանիլիի առափին գտնվող Պարզագույն արվեստի թանգարում։

2009-2015 թվականներին բնագիտության թանգարանի վերականգնման ծրագրի շրջանակներում, մարուդ թանգարանը փակվել է վերակառուցողական աշխատանքների համար։ 2015 թվականի հոկտեմբերի 15-ին տեղի է ունեցել թանգարանի բացման հանդիսավոր արարողությունը Ֆրանսիայի նախագահ Ֆրանսուա Օլանդի մասնակցությամբ, իսկ հոկտեմբերի 17-ից թանգարանը կրկին բացվել է այցելությունների համար։

## Գործնական ինֆորմացիա
* Հասցե. Palais de Chaillot, 17, place du Trocadéro, 75116 Paris
* Աշխատանքային ժամեր. չորեքշաբթի 10:00—21:00, հինգշաբթի-երկուշաբթի 10:00—18:00, թանգարանը փակ է երեքշաբթի օրերին։
* Մուտքի տոմս. 10 եվրո, մինրև 4 տարեկանը թանգարանի տոմսը անվճար է։

## Ծանոթագրություններ

## Արտաքին հղումներ
*Museum information  
*Bibliothèque du Musée de l'Homme  

Կատեգորիա:1937 հիմնադրումներ Ֆրանսիայում
Կատեգորիա:1937 հիմնադրված թանգարաններ
Կատեգորիա:Ազգագրական թանգարաններ
Կատեգորիա:Մարդաբանություն
Կատեգորիա:Փարիզի թանգարաններ
Կատեգորիա:Ֆրանսիայի հնագիտական թանգարաններ
Վեհմիր Խաչիկյան

**Վեհմիր Վլադիմիրի Խաչիկյան** (), հայ դերասան։ ՀԽՍՀ ժողովրդական արտիստ (1984)։

## Գործունեություն
Եղել է Երևանի Հրաչյա Ղափլանյանի անվան պետական դրամատիկական, «Գոյ» ազգային փորձարարական թատրոնների դերասան։

Դերեր ֆիլմերում
* «Ջրհորի մոտ», 1970
* «Կենտավր», 1978
* «Որտե՞ղ էիր, մարդ աստծո», 1992
*

## Ծանոթագրություններ

Կատեգորիա:ՀԽՍՀ ժողովրդական արտիստներ
Կատեգորիա:Հայ դերասաններ
Միկել Մերինո

**Միկել Մերինո** (իսպ.՝ Mikel Merino Zazón, ), իսպանացի ֆուտբոլիստ, կիսապաշտպան, ով հանդես է գալիս Դորտմունդի «Բորուսիայում»։

## Ակումբային կարիերա
### «Օսասունա»
Միկելը «Օսասունայի» սան է։ Իր դեբյուտը թիմի կազմում նշել է 2014 թվականի օգոստոսի 23-ին՝ «Բարսելոնա Բ»-ի դեմ խաղում։ 2014 թվականի դեկտեմբերի 21-ին «Լաս-Պալմասի» դեմ խաղում նա խփել է իր առաջին գոլը։

## Միջազգային կարիերա
Իսպանիայի Մ19 հավաքականի կազմում մասնակցել է Եվրոպայի երիտասարդական առաջնությանը և դարձել մեկ գոլի հեղինակ։

## Ձեռքբերումներ
* Եվրոպայի չեմպիոն(Մ19) - 2015

## Ծանոթագրություններ

## Արտաքին հղումներ
* Պրոֆիլը soccerway.com կայքում

Կատեգորիա:2020 թվականի Ամառային օլիմպիական խաղերի արծաթե մեդալակիրներ
Կատեգորիա:Անգլիայի լեգեոներ ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Օսասունայի ֆուտբոլիստներ
Կատեգորիա:Իսպանիայի հավաքականի ֆուտբոլիստներ
Կատեգորիա:Ռեալ Սոսիեդադի ֆուտբոլիստներ
Կատեգորիա:Նյուքասլ Յունայթեդի ֆուտբոլիստներ
Կատեգորիա:Բորուսիա Դորտմունդի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Արսենալի ֆուտբոլիստներ
Կատեգորիա:Ֆուտբոլի Եվրոպայի չեմպիոններ